
Επισημάνσεις Συντακτικού
μαύρο: ρήμα κύριας πρότασης // μαύρο πλάγια: μετοχή // μαύρο πλάγια υπογραμμισμένο: απαρέμφατο // πρόταση σε παρενθέσεις: δευτερεύουσα πρόταση 
ΚΕΙΜΕΝΟ
78.2. Γνόντες δὲ οἱ πρὸς τοῖς Κερκυραίοις καὶ δείσαντες (μὴ (ὅπερ ἐν Ναυπάκτῳ) γένοιτο), ἐπιβοηθοῦσι, καὶ γενόμεναι ἁθρόαι αἱ νῆες ἅμα τὸν ἐπίπλουν τοῖς Ἀθηναίοις ἐποιοῦντο.
ΜΕΤΑΦΡΑΣΗ
78.2. Καθώς όμως το αντιλήφθηκαν οι Πελοποννήσιοι που ήταν κοντά στους Κερκυραίους και επειδή φοβήθηκαν μήπως συμβεί αυτό που έγινε στη Ναύπακτο, σπεύδουν να βοηθήσουν, και αφού συγκεντρώθηκαν όλα μαζί τα πλοία έκαναν ταυτόχρονα την επίθεση εναντίον των Αθηναίων.
78.2. ΣΥΝΤΑΞΗ
Κ.Π.: Γνόντες δὲ οἱ πρὸς τοῖς Κερκυραίοις καὶ δείσαντες ἐπιβοηθοῦσι
Γνόντες = αιτιολογική μτχ., συνημμένη στο υπκ. ρ., υπκ. μτχ. οἱ πρὸς τοῖς Κερκυραίοις
δὲ οἱ πρὸς τοῖς Κερκυραίοις = υπκ. ρ.
καὶ δείσαντες = αιτιολογική μτχ., συνημμένη στο υπκ. ρ., υπκ. μτχ. οἱ πρὸς τοῖς Κερκυραίοις
ἐπιβοηθοῦσι = ρήμα
Δ.Π. ΕΝΔΟΙΑΣΤΙΚΗ: μὴ γένοιτο, 
μὴ γένοιτο = ως αντικ. στη μτχ. δείσαντες
γένοιτο = ρήμα
ὅπερ ἐν Ναυπάκτῳ = υπκ. ρ.
Δ.Π. ΑΝΑΦΟΡΙΚΗ ΠΡΟΣΔΙΟΡΙΣΤΙΚΗ: ὅπερ ἐν Ναυπάκτῳ 
ὅπερ ἐν Ναυπάκτῳ = εμπρθ. πρσδ. σε τόπο
ἐγένετο = ενν. ρ. 
Κ.Π. καὶ γενόμεναι ἁθρόαι αἱ νῆες ἅμα τὸν ἐπίπλουν τοῖς Ἀθηναίοις ἐποιοῦντο.
καὶ γενόμεναι = χρονική μτχ., συνημμένη στο υπκ. ρ., υπκ. μτχ. αἱ νῆες
ἁθρόαι = κατηγορούμενο στο νῆες
αἱ νῆες = υπκ. του ρ. ἐποιοῦντο
ἅμα = επιρρ. πρσδ. χρόνου
τὸν ἐπίπλουν = άμεσο αντικ. ρ. ἐποιοῦντο
τοῖς Ἀθηναίοις = δοτ. αντικειμενική
ἐποιοῦντο = ρήμα

ΠΡΑΓΜΑΤΟΛΟΓΙΚΑ ΣΧΟΛΙΑ
1. Μην ξαναγίνει ό,τι είχαν πάθει στη Ναύπακτο: 
Οι Πελοποννήσιοι που αντιμετώπιζαν τους Κερκυραίους δεν πρέπει να ήταν πολύ μακριά από εκείνους που αντιμετώπιζαν τους Αθηναίους και έτσι μπόρεσαν να δουν ότι υπήρχε ο κίνδυνος να επαναληφθεί σε βάρος τους το πάθημα της Ναυπάκτου. Πρόκειται για αξιοπρόσεκτη αναφορά, καθώς εντάσσεται στις λίγες περιπτώσεις που ο Θουκυδίδης παρουσιάζει τους ανθρώπους να διδάσκονται από τα λάθη (δικά τους ή άλλων) του παρελθόντος.
